OpenLLM-France/wikimedia huggingface dataset:
# F. Lorée

F. Lorée és un fabricant d'instruments musicals de doble canya establert a París, França. Lorée va produir instruments de nivell professional de la família de l'oboè sota la marca F. Lorée i oboès per a estudiants, de nivell més baix, amb la marca Cabart.
F. Lorée va ser fundat el 1881 per François Lorée quan va deixar el seu lloc de cap de taller del constructor d'oboès francès Frédéric Triébert.
L'empresa de Triébert, que van ser els principals constructors d'oboès a França de mitjans del segle XIX a França, es va desmuntar arran de la mort del seu únic propietari, Frédéric Triébert, el 1879. El 1882 hi havia canviat d'administració tres vegades i finalment va ser venuda al fabricant Gautrot, que alhora va ser adquirit per Couesnon el 1884.
L'últim capatàs de Frédéric Triébert, François Lorée (1835-1902), va crear la seva pròpia empresa d'oboè el 1881, que va mantenir l'obra i la tradició de Triébert. Adquirint el contracte de subministrament d'oboès al Conservatori de París el 1882, François Lorée va limitar el seu taller a fer oboès i corns anglesos. Hi ha moltes raons per creure que el professor d'oboè al Conservatoire de París, Georges Gillet, va animar a Lorée a instal·lar la seva pròpia botiga. Els fets que Lorée va adquirir el contracte del Conservatori abans de fer un sol oboè sota el seu propi nom i que va col·laborar amb Gillet en la construcció de l'oboè del sistema 6, suggereix aquest pla.
Fins a mitjans del segle XX, François Lorée gairebé no tingué rivals com a fabricant d'oboès francesos de qualitat. El 1906, treballant amb Georges Gillet, François, el seu fill, Adolphe Lucien Lorée, va modificar el Sistema Triébert 6 al 6bis, un sistema d'oboè que és el més utilitzat universalment. Encara avui dia Lorée segueix sent el principal oboè francès i, en un any normal, pot arribar a fabricar 15.000 instruments. La influència aclaparadora dels oboistes formats a conservatoris francesos que tocaven en orquestres nord-americanes dels anys 1900 va portar a Lorée a dominar el mercat americà durant la major part d'aquest segle; rar és l'oboista nord-americà que no ha tingut un oboè de Lorée en algun moment de la seva carrera.
Altres detalls de la relació Lorée-Triébert els trobem a l'article Robert Howe, "The Boehm Oboe and its Role in the Development of the Modern Oboe", Galpin Society Journal 2003.

## Referències

* ↑ F. Lorée History Arxivat 2007-07-03 a Wayback Machine. Retrieved 2007-4-9
* ↑ 100 YEARS F. LOREE: 1881-1981 Arxivat 2008-11-21 a Wayback Machine. by Laila Storch, Journal of the International Double Reed Society, Number 9, 1981. Retrieved 2007-4-11
* ↑ Schuring, Martin. Oboe Art and Method (en anglès). Oxford University Press, 2009. ISBN 9780195374575.

## Enllaços externs

* Pàgina web oficial
# Bonplandia

«Bonplandia» té aquests significats:
* Bonplandia (tàxon), gènere de plantes fanerògames
* Bonplandia (Corrientes), revista argentina editada des de l'any 1960
* Bonplandia (Hannover), revista alemanya en els anys 1853-1862
# Késsef Mixné

El Késsef Mixné (en hebreu: כסף משנה) és un comentari de l'obra del Mixné Torà, l'obra del Rambam Maimònides. El Késsef Mixné va ser escrit pel Rabí Yossef Qaro, en la localitat de Nikopol, i va ser publicat a Venècia entre els anys 1574 i 1575. En la introducció de la seva obra, l'autor escriu que el seu objectiu era citar la font de cada llei que apareix en el Mixné Torà, i defensar l'obra del Rambam, dels arguments del Ravad, el Rabí Abraham ben David.
El Mixné Torà (en hebreu: משנה תורה) és un codi de lleis jueves religioses, realitzat pel Rabí Maimònides, una important autoritat sefardita, qui també és conegut com el "Rambam". El Mixné Torà va ser compilat entre els anys 1170 i 1180, mentre Maimònides vivia a Egipte. Aquest llibre és considerat com una de les majors obres legals de Maimònides. El Mixné Torà és una compilació sistemàtica de totes les opinions normatives de la Halacà (la llei jueva), i incorpora material del Talmud i dels seus comentaris. Va ser escrit en un hebreu senzill, similar al de la Mixnà.

## Referències

* ↑ «Kessef Mishneh on Mishneh Torah, Hiring» (en anglès). Sefaria, 14-01-2019.
* ↑ «Séfer Késsef Mixné» (en hebreu). Viquitexts, 14-01-2019.
* ↑ «Mishné Torá: Yad Hazaká» (PDF) (en castellà). Librería Judaica, 14-01-2019.
# Cabañas de Polendos

Cabañas de Polendos és un municipi de la província de Segòvia, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 117 | 119 | 118 | 121 |

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Angrboda (satèl·lit)

Angrboda (Saturn LV), provisionalment conegut com a S/2004 S 22, és un satèl·lit natural de Saturn. El seu descobriment va ser anunciat per Scott S. Sheppard, David C. Jewitt i Jan Kleyna el 7 d'octubre de 2019 a partir d'observacions realitzades entre el 12 de desembre de 2004 i l'1 de febrer de 2006. Va rebre la seva designació permanent l'agost de 2021. El 24 d'agost de 2022, va rebre el nom oficial d'Angrboða, un jötun de la mitologia nòrdica. És la consort de Loki i la mare del llop Fenrir, la serp de Midgard Jörmungandr, i el governant dels morts Hel.
Angrboda té uns 3 quilòmetres de diàmetre, i orbita Saturn a una distància mitjana de 20,636 Gm en 1107,13 dies, amb una inclinació de 177° respecte a l'eclíptica, en direcció retrògrada i amb una excentricitat de 0,251.

## Referències

* 1 2 «MPEC 2019-T128 : S/2004 S 22» (en anglès). minorplanetcenter.net. [Consulta: 24 juny 2023].
* ↑ «M.P.C. 133821» (en anglès). Minor Planet Center. International Astronomical Union, 10-08-2021. [Consulta: 24 juny 2023].
* ↑ «Names Approved for 10 Small Satellites of Saturn» (en anglès). usgs.gov. USGS, 24-08-2022.
* ↑ Lindow, John. Oxford University Press. Norse Mythology: A Guide to Gods, Heroes, Rituals, and Beliefs (en anglès), 2002, p. 59. ISBN 978-0-19-983969-8.
# Daniel Casalderrey Castro

Daniel Casalderrey Castro (Portas, província de Pontevedra, 1928) és un empresari i polític gallec. Vinculat al món agrari gallec, ha estat president de l'Agrupación de Cosecheros de Albariño de Salnés - Societat Agrària de Transformació, vocal del Consell Directiu de la Caixa Rural Provincial de Pontevedra. Vocal de la Comissió d'Agricultura de la Fira Agrícola i Industrial de Vilagarcía de Arousa (FEXDEGA) (1968-1977), secretari general de l'Associació d'Agricultors i Ramaders de Pontevedra (AGAP), vocal de la Federació Gallega d'Agricultors i Ramaders (FAGA), vocal assessor de la Comissió d'Intercanvi CESGA (1973) i vocal de la Junta Provincial de Preus.
El 1977 fou vocal del Comitè Executiu del Partit Gallec Independent, amb el qual va ingressar a la UCD. A les eleccions generals espanyoles de 1979 fou escollit senador per la província de Pontevedra. També fou conseller d'Agricultura i Ramaderia de la Xunta de Galícia (1979-1982).
# Daniel Casals i Martorell

Daniel Casals i Martorell (Barcelona, 1969) és un estudiós de la llengua catalana als mitjans de comunicació.
Llicenciat en Filologia Catalana (1997), Lingüística (1999) i Periodisme (2003) per les Universitat de Barcelona i Universitat Pompeu Fabra. A més a més, és diplomat de postgrau en producció i gestió de la comunicació local per la Universitat Autònoma de Barcelona.
El seu camp d'estudi s'ha centrat en l'ús del català en els diversos mitjans de comunicació, especialment en la ràdio catalana. Dins d'aquest camp ha publicat articles en revistes com ara Revista de Llengua i Dret, Llengua i ús, Llengua & Literatura, Trípodos o Zeitschrift für Katalanistik. També ha publicat diversos llibres sobre aquest tema, tant individuals com col·lectius; i ha abordat l'ús històric del català en els mèdia.

## Obres publicades

* Llengua catalana (Educacionline, 1999)
* El català en antena: vint anys construint el model lingüístic de Catalunya Ràdio (Onada, 2003)
* Ràdio en català: contribució de Catalunya Ràdio a la creació d'un llenguatge radiofònic català per als informatius (Publicacions Abadia de Montserrat, 2007)
* Futbol i llengua (UAB, 2008) junt Neus Faura i Anna Maria Torrent.
* En totes direccions (1971) de Ràdio Barcelona (UAB, 2009)
* El català als mitjans de comunicació (UOC, 2010) junt Neus Faura.

## Referències

* ↑ http://dfe.uab.cat/ele.digital/index-2.html%5BEnllaç+no+actiu%5D
* ↑ http://www.raco.cat/index.php/AnuariVerdaguer/article/view/68215 La recuperació del radioteatre català a Barcelona després de la guerra. Representació de Canigó, de Jacint Verdaguer, a Ràdio Barcelona (1945) a Racó.cat
* ↑ http://books.google.cat/books?id=ICjlg2OAC50C&lpg=PA288&ots=L9hVx2gi_5&dq=%22Daniel%20Casals%20Martorell%22&pg=PA265#v=onepage&q&f=false Llibre a Google Books

## Enllaços externs

* Ressenya a Traces
# Daniel Carlsson

Daniel Carlsson (nascut el 29 de juny de 1976) és un pilot de ral·lis suec que participa en el Campionat Mundial de Ral·lis organitzat per la FIA.
Carlsson va quedar segon al Campionat Súper 1600 del WRC de 1998 quan només tenia 22 anys. Va competir al ral·li de Suècia del 1999 quedant primer del seu grup i un altre cop segon del Campionat Súper 1600.
El 2000 va participar ja al WRC finalitzant 22è al ral·li de Suècia. L'any següent, al mateix ral·li va finalitzar 7è.
A la seva primera participació en el ral·li Monte-Carlo (2002) va quedar quart del Súper 1600 amb un Ford Puma. Al ral·li de Suècia, va quedar primer del Grup N.
Al començar la temporada 2006, el seu millor resultat va ser un tercer lloc al seu ral·li, el de Suècia.
# Districte francès

* Aquest article tracta sobre els districtes departamentals. Vegeu-ne altres significats a «districtes de París».
A França, un districte (arrondissement) és una divisió administrativa. El nombre de districtes varia a cada departament. El nombre total de districtes existents a França és de 342.
La capital del districte s'anomena sots-prefectura (sous-préfecture). Les prefectures (capitals) dels departaments també són capitals del seu districte i actuen de prefectura i sots-prefectura alhora. Tots els districtes estan posteriorment dividits en cantons i comunes. L'administració dels districtes es confia a un sots-prefecte (sous-préfet) que assisteix el prefecte (préfet) departamental.Contràriament a les regions, als departaments i a les comunes, els districtes no tenen estatus d'entitat legal en la llei. A més, tampoc no són dirigits per polítics electes com sí que passa en aquestes altres administracions, sinó per dirigents designats pel president de la República Francesa.
Les ciutats de París, Lió i Marsella també estan dividides en districtes municipals, però aquesta divisió no es correspon amb la tractada en aquest article i és important no confondre-les.

## Vegeu també

* Llista de districtes de França
# Cuscús petit de Sulawesi

El cuscús petit de Sulawesi (Strigocuscus celebensis) és una espècie de marsupial de la família dels falangèrids. És endèmic de Sulawesi i illes properes d'Indonèsia.

## Referències

* ↑ Helgen, K.; Aplin, K.; Dickman, C.; Salas, L. Strigocuscus celebensis. UICN 2008. Llista Vermella d'espècies amenaçades de la UICN, edició 2008, consultada el 28 desembre 2008.
Espècies vivents de diprotodonts :
Regne Animalia · Embrancament Chordata · Classe Mammalia · Infraclasse Metatheria :
Subordre Vombatiformes :
Subordre Phalangeriformes (continua més avall) :
Subordre Phalangeriformes (continua més amunt) :
Subordre Macropodiformes (continua més avall) :
Subordre Macropodiformes (continua més amunt) :
# Direcció General de Cinematografia i Teatre

La Direcció General de Cinematografia i Teatre (DGCT) va ser un organisme de la dictadura franquista, amb rang de direcció general, encarregat de l'administració del cinema i el teatre, inclosa la censura en tots dos camps.

## Història

Inicialment desenvolupada en 1946 mitjançant decret de 31 de desembre de 1945 i inclosa com a secció de la Sotssecretaria d'Educació Popular del Ministeri d'Educació Nacional, Gabriel García Espina va ser el primer responsable al capdavant de la nova direcció general.
En la remodelació ministerial de 1951 se li van retirar diverses atribucions al departament ministerial amb competències en Educació, dubtant-se de la capacitat del nou titular Joaquín Ruiz-Giménez com a censor, assignant aquestes —inclosa la DGCT— a la cartera de nova creació de Informació i Turisme, en poder de Gabriel Arias-Salgado.
A partir de 1962, durant el segon període de direcció, pretesament aperturista, de José María García Escudero, en un nou context per al règim, es va encoratjar i va patrocinar des de la DGCT el que va ser anomenat «Nou Cinema Espanyol», els cineastes del qual en qualsevol cas no van arribar a estar totalment eximits de l'activitat censora.
Va desaparèixer com a tal a la fi de 1967 en degradar-se al rang de subdirecció (inclosa dins de la nova Direcció General de Cultura Popular i Espectacles, dirigida per Carlos Robles Piquer), al·legant-se retallades pressupostàries.

## Referències

* ↑ Cal 1999, pp. 19, 23 ; León Aguinaga 2010, p. 230.
* ↑ Cancio Fernández, 2009, p. 161.
* ↑ Cancio Fernández, 2009, p. 170-171.
* ↑ Merino & Rabadán 2002, p. 147; Cancio Fernández 2009, pàg. 172-173

## Bibliografia

* Cal, Rosa «Apuntes sobre la actividad de la Dirección General de Propaganda del Franquismo (1945-1951)». Historia y Comunicación Social. Servicio de Publicaciones. Universidad Complutense de Madrid [Madrid], 4, 1999. Arxivat de l'original el 2019-02-18. ISSN: 1137-0734 [Consulta: 17 febrer 2019].
* Cancio Fernández, Raúl C. «La acción administrativa sobre el hecho cinematográfico durante el franquismo». Revista de Derecho UNED. Universitat Nacional d'Educació a Distància [Madrid], 5, 2009, pàg. 149-183. ISSN: 1886-9912.
* León Aguinaga, Pablo. Sospechosos habituales. El cine norteamericano, Estados Unidos y la España. Madrid: consejo Superior de Investigaciones Científicas, 2010. ISBN 978-84-00-09079-1.
* Merino, Raquel; Rabadán, Rosa «Censored Translations in Franco’s Spain: The TRACE Project —Theatre and Fiction (English-Spanish)». Censure et traduction dans le monde occidental. Association canadienne de traductologie, 15, 2, 2002, pàg. 125-152. DOI: 10.7202/007481ar. ISSN: 0835-8443.
# Districte de Viseu

El districte de Viseu és un districte portuguès pertanyent, en la major part, a la província tradicional de la Beira Alta, però que també inclou municipis pertanyents al Douro Litoral i a Trás-os-Montes e Alto Douro. Limita al nord amb el districte de Porto, el districte de Vila Real i el districte de Bragança; a l'est, amb el districte de Guarda; al sud, amb el districte de Coïmbra, i a l'oest, amb el districte d'Aveiro. Superfície: 5.007 km² (per extensió, és el novè districte portuguès). Població resident (2001): 394.927 hab. Seu del districte: Viseu.

## Subdivisions

El districte de Viseu se subdivideix en els següents 24 municipis:
* Armamar
* Carregal do Sal
* Castro Daire
* Cinfães
* Lamego
* Mangualde
* Moimenta da Beira
* Mortágua
* Nelas
* Oliveira de Frades
* Penalva do Castelo
* Penedono
* Resende
* Santa Comba Dão
* São João da Pesqueira
* São Pedro do Sul
* Sátão
* Sernancelhe
* Tabuaço
* Tarouca
* Tondela
* Vila Nova de Paiva
* Viseu
* Vouzela

## Ciutats principals

Viseu, Lamego, Mangualde, Tondela, Santa Comba Dao, Tarouca.
# Diapterus aureolus

Diapterus aureolus és una espècie de peix pertanyent a la família dels gerrèids.

## Descripció

* Pot arribar a fer 15 cm de llargària màxima.

## Hàbitat

És un peix marí, bentopelàgic i de clima tropical (10°N-3°S).

## Distribució geogràfica

Es troba al Pacífic oriental: des de Costa Rica fins al nord del Perú.

## Observacions

És inofensiu per als humans.

## Referències

* ↑ Ranzani C., 1842. De novis speciebus piscium. Dissertatio IV. Novi Comment. Acad. Sci. Inst. Bonon. v. 5. 340-365.
* ↑ uBio (anglès)
* ↑ Jordan, D. S. & Gilbert, C. H., 1882. Descriptions of nineteen new species of fishes from the Bay of Panama. Bulletin of the U. S. Fish Commission v. 1 (1881): 306-335.
* ↑ Catalogue of Life (anglès)
* ↑ The Taxonomicon (anglès)
* 1 2 3 4 FishBase (anglès)
* ↑ Bussing, W.A., 1995. Gerreidae. Mojarras. P. 1114-1128. A: W. Fischer, F. Krupp, W. Schneider, C. Sommer, K.E. Carpenter i V. Niem (eds.). Guia FAO para Identificación de Especies para los Fines de la Pesca. Pacífico Centro-Oriental. 3 Vols. FAO, Roma.
* ↑ Béarez, P., 1996. Lista de los peces marinos del Ecuador continental. Rev. Biol. Trop. 44(2):731-741.
* ↑ Cotto Sanchéz, A., 1998. Listado taxonómico de los peces identificados en los océanos Pacífico y Atlántico de Nicaragua. Ministerio de Economía y Desarrollo. MEDE PESCA. Managua, Nicaragua. pag. var.
* ↑ López-Peralta, R.H. i C.A.T. Arcila, 2002. Diet composition of fish species form the southern continental shelf of Colombia. Naga, WorldFish Center Q. 25(3&4):23-29.
* ↑ Nelson, J.S., E.J. Crossman, H. Espinosa-Pérez, L.T. Findley, C.R. Gilbert, R.N. Lea i J.D. Williams, 2004. Common and scientific names of fishes from the United States, Canada, and Mexico. American Fisheries Society, Special Publication 29, Bethesda, Maryland, Estats Units.
* ↑ Tapia-García, M., C. Suárez-Núñez, G. Cercenares, L. Guevara, M.C. Macutil-Montes i M.C. García-Abad, 1998. Composición y distribución de la ictiofauna en la Laguna del Mar Muerto, Pacífico Mexicano. Rev. Biol. Trop. 46(2).

## Bibliografia

* Divisió de Peixos de la Smithsonian Institution. Base de dades de la col·lecció de peixos del Museu Nacional d'Història Natural (en anglès). Smithsonian Institution, 2001.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* BioLib (anglès)
* AQUATAB
# Djaba Ioseliani

Djaba Ioseliani (en georgià: ჯაბა იოსელიანი, 10 de juliol de 1926 - 4 de març de 2003) va ser un polític i criminal mafiós georgià, líder de l'organització paramilitar dels Mkhedrioni.
Nascut a Khashuri, Ioseliani es va llicenciar en estudis orientals a la Universitat de Leningrad. S'inicià en la carrera criminal en l'assalt a un banc de Leningrad el 1948, fet pel qual va complir disset anys de presó. Alliberat el 1965, va complir una altra condemna per assassinat. En tornar a la seva Geòrgia natal, es va graduar a l'Institut Georgià d'Arts Teatrals, del qual també en fou professor. Va escriure diverses obres de teatre populars. L'any 1982 va convocar una reunió de líders criminals (sjodka), on defensà l'estratègia d'infiltrar-se i controlar les institucions polítiques. El 1989, arran de la massacre de Tbilisi per part de les autoritats soviètiques, Ioseliani fundà els Mkhedrioni (Els cavallers), un grup paramilitar nacionalista amb el què va intervenir a principis de la dècada del 1990 als conflictes armats que Geòrgia va viure als territoris d'Abkhazia i Ossètia del Sud. Els Mkhedrioni van fer costat a Zviad Gamsakhúrdia en el seu ascens a poder, tot i que quan aquest arribà a la Presidència georgiana s'enemistà amb Ioseliani i el va fer empresonar. El desembre de 1991 Ioseliani es va unir a dos oficials de la Guàrdia Nacional, Tengiz Kitovani i Tengiz Sigua, per fer un cop d'estat i enderrocar Gamsakhúrdia. que va fugir el gener de 1992. En el nou govern d'Eduard Xevardnadze, Ioseliani gaudí d'una notable influència política, arribant a ser membre del Consell Militar provisional i el Consell d'Estat georgià. Els Mkhedrioni van tenir aleshores un paper violent i repressiu contra els insurgents d'Abkhazia i els antics partidaris de Gamsakhúrdia, i els seus mètodes mafiosos van enfrontar-los a Xevardnadze,que va acabar il·legalitzant-los. El 1995 Ioseliani va ser condemnat a onze anys de presó per un atemptat contra Xevardnadze. Després de ser amnistiat l'any 2000, va fundar el partit Unió dels Patriotes Georgians, tot i que no va ser a temps de presentar-se a les eleccions ja que Ioselini patir un infart de miocardi el 26 de febrer de 2003 i morí a l'hospital de Tbilisi una setmana més tard. Fou exhumat en el Panteó de Didube, Tbilisi.

## Referències

* 1 2 3 Bonet, Pilar «Dzhaba Ioseliani, escritor, político, mafioso» (en castellà). El País, 07-03-2003 [Consulta: 30 maig 2020].
* 1 2 Galeotti, Mark. «Laureles: Los Georgianos en Rusia». A: La ley del crimen: Los Vorí V Zakone: la mafia rusa más temible. RBA, 2019, p. 213-215. ISBN 9788491874324.
* ↑ Avioutskii, Viatcheslav. Les révolutions de velours (en francès). Armand Colin, 2006. ISBN 9782200280680 [Consulta: 30 maig 2020].
* ↑ Bonner, Raymond «Georgian Fighter Wields Guns, Money and Charm» (en anglès). The New York Times, 16-11-1993 [Consulta: 30 maig 2020].
* ↑ «Jail sentence for former warlord in Georgia» (en anglès). BBC, 10-11-1998 [Consulta: 30 maig 2020].
* ↑ Dzhaba Ioseliani, 76; Oft-Imprisoned Leader of Georgian Paramilitary Force Los Angeles Times. March 5, 2003
# Draft de l'NBA del 1966

El Draft de l'NBA de 1966 va donar noms més coneguts de futurs membres del Basketball Hall of Fame, Dave Bing, i el que fou entrenador de l'NBA, Matt Guokas.

## Primera ronda

* = All-Star
* = Hall of Fame
| Posició | Jugador | Nacionalitat | Equip de l'NBA | Origen (Universitat/club) |
| 1 | Cazzie Russell (F/G) | Estats Units | New York Knicks | Michigan |
| 2 | Dave Bing (G) | Estats Units | Detroit Pistons | Syracuse |
| 3 | Clyde Lee (F/C) | Estats Units | San Francisco Warriors | Vanderbilt |
| 4 | Lou Hudson (F) | Estats Units | St. Louis Hawks | Minnesota |
| 5 | Jack Marin (F/G) | Estats Units | Baltimore Bullets | Duke |
| 6 | Walt Wesley (C) | Estats Units | Cincinnati Royals | Kansas |
| 7 | Jerry Chambers (F) | Estats Units | Los Angeles Lakers | Utah |
| 8 | Jim Barnett (G/F) | Estats Units | Boston Celtics | Oregon |
| 9 | Matt Guokas (G/F) | Estats Units | Philadelphia 76ers | St. Joseph's |
| 10 | Dave Schellhase (G) | Estats Units | Chicago Bulls | Purdue |

## Segona ronda

| Posició | Jugador | Nacionalitat | Equip de l'NBA | Origen (Universitat/club) |
| 11 | Henry Akin (C/F) | Estats Units | New York Knicks | Morehead State |
| 12 | Dorie Murrey | Estats Units | Detroit Pistons | Detroit |
| 13 | Joe Ellis (F/G) | Estats Units | San Francisco Warriors | San Francisco |
| 14 | Dick Snyder (G/F) | Estats Units | St. Louis Hawks | Davidson |
| 15 | Neil Johnson (F/C) | Estats Units | Baltimore Bullets | Creighton |
| 16 | Jerry Lee Wills | Estats Units | Cincinnati Royals | Oklahoma City |
| 17 | Hank Finkel (C) | Estats Units | Los Angeles Lakers | Dayton |
| 18 | Leon Clark | Estats Units | Boston Celtics | Wyoming |
| 19 | Bill Melchionni (G) | Estats Units | Philadelphia 76ers | Villanova |
| 20 | Erwin Mueller (C/F) | Estats Units | Chicago Bulls | San Francisco |
# Districte de Llevant (Palma)

El districte de Llevant és una de les cinc zones administratives en què s'ha dividit el terme municipal de Palma i està format pels següents 27 barris:
* L'Aranjassa
* Can Capes
* La Casa Blanca
* Estadi Balear
* Foners
* Els Hostalets
* Mare de Déu de Lluc
* Marquès de la Fontsanta
* Pere Garau
* El Pil·larí
* Polígon de Llevant
* Rafal Nou
* Rafal Vell
* Sant Jordi
* La Soledat (nord)
* La Soledat (sud)
* Son Canals
* Son Cladera
* Son Ferriol
* Son Fortesa (nord)
* Son Fortesa (sud)
* Son Gotleu
* Son Malferit
* Son Riera
* Son Rutlan
* El Viver
A més, també hi ha aquesta zona que no és pròpiament un barri: